अनिल कपूर
अनिल कपूर (जनम 24 दिसंबर 1956) एक ठो भारतीय फिलिम एक्टर आ प्रोड्यूसर बाने। अनिल कपूर मुख्य रूप से बॉलीवुड हीरो के रूप में पहिचानल जालें, हालाँकि, कई ठो इंटरनेशनल फिलिम आ धारावाहिक सभ में नाँव कमा चुकल बाने।

कपूर के जनम मुंबई में फिलिम प्रोड्यूसर सुरिंदर कपूर के घरे भइल आ ई पहिली बेर उमेश मेहरा के डाइरेक्ट कइल फिलिम हमारे तुम्हारे (1979) में एगो छोट रोल से सुरुआत कइलें। इनके डेब्यू फिलिम 1980 के तेलुगु फिलिम वंश वृक्षम रहल जे बापू द्वारा डाइरेक्ट कइल गइल रहल। पहिली कन्नड़ फिलिम मणिरत्नम के पल्लवि अनु पल्लवि (1983) रहल आ इनके पहिला फिलिमफेयर अवार्ड सपोर्टिंग एक्टर के कटेगरी में मिलल, यश चोपड़ा के फिलिम मशाल (1984) में काम खातिर। बेस्ट एक्टर के रूप में पहिली बेर इनका के फिलिमफेयर अवार्ड एन चंद्रा के निर्देशित फिलिम तेज़ाब (1988) खातिर आ अगिला इंद्र कुमार के फिलिम बेटा (1992) खातिर मिलल। एकरे बाद कपूर कई गो हिट आ समालोचक लोग के नजर में बढ़ियां फिलिम सभ में काम कइलें आ इनके काम के सराहना मिलल। एह फिलिम सभ में मेरी जंग (1985), कर्मा (1986), जाँबाज (1986), मिस्टर इंडिया (1987), घर हो तो ऐसा (1990), आवारगी (1990), बेनाम बादशाह (1991) आ विरासत (1997) सामिल बाड़ी सऽ। ताल (1999) खातिर इनका के दुसरा बेस्ट सपोर्टिंग एक्टर के फिल्मफेयर मिलल, पुकार (2000) खातिर बेस्ट एक्टर के फिल्मफेयर मिलल आ दिल धड़कने दो' (2015) खातिर फिर से बेस्ट एक्टर के फिल्मफेयर मिलल।

कपूर के पहिली इंटरनेशनल फिलिम डैनी बॉयल के डाइरेक्ट कइल आ एकेडमी-अवार्ड जीते वाली फिलिम स्लमडॉग मिलियनायर'' रहल जेह में एक्टिंग खातिर कपूर के स्क्रीन एक्टर्स गिल्ड अवार्ड साझा रूप से जितलें। अमेरिकी एक्शन टीवी सीरीज ट्वेंटीफोर (24) के आठवाँ सीजन में ई एक्टिंग कइलें आ अमेरिकी समालोचक लोग इनके काम के तारीफ़ कइल। बैस्विक रूप से, कपूर सभसे बेसी चीन्हल-जानल भारतीय एक्टर लोग में से एक बाड़ें।

फिल्मोग्राफी

प्रोड्यूसर
Anil Kapoor produces the films under the banner Anil Kapoor Films & Communication Network.

टीवी

इहो देखल जाय

संदर्भ

बाहरी कड़ी 

 

जियत लोग
1956 में जनम
भारतीय पुरुष फिलिम एक्टर
हिंदी फिलिम एक्टर